Ansøgningsskema vedr. brevstemme i eget hjem.
Vælgere, der på grund af sygdom eller manglende førlighed ikke kan møde frem på afstemningsstedet på valgdagen, kan ansøge om at brevstemme hjemme, medmindre de har mulighed for at brevstemme i en af de boformer og boliger kommunen kommer ud til, efter lov om social service og boliglovgivningen.
Brevstemmeafgivning i eget hjem kan ske inden for de sidste 3 uger før valgdagen, dog senest tredjesidste hverdag før valgdagen.
Ansøgningsskema kan hentes på kommunens hjemmeside eller fås ved henvendelse til Borgerservice, Frisvadvej 35, 6800 Varde, tlf. 7994 6800.
Du skal aflevere ansøgningen til Borgerservice, Frisvadvej 35, 6800 Varde eller fremsende den til vardekommune@varde.dk. Dette kan tidligst ske 4 uger før valgdagen og skal være indsendt inden lørdag d. 22. oktober 2022 kl. 11.00. Der vil blive annonceret med de konkrete datoer.
Du vil blive kontaktet af Borgerservice kort efter fristens udløb, hvor du vil få at vide, på hvilket tidspunkt Borgerservice kommer hjem til dig, så du kan afgive din stemme.
Afstemningen skal ske i overværelse af to tilforordnede brevstemmemodtagere.